Երկրորդ, հասարակության մեջ, որտեղ տալ-վերցնելը դեռ խորհրդային տարիներից ընդունված երեւույթ է, պետք է մարդկանց (դատավորների) առաջ խնդիր դնես իսպառ բացառելու կողմնակալ վերաբերմունքը: Կաշառքը դեռ մի բան, իսկ մերձավոր ազգականի կամ ընկերոջ խնդրա՞նքը: Կարծում եք՝ հե՞շտ է մերժել: Կարճ ասած, պիտի ստեղծենք «Դոնքիշոտների» մի բանակ, որոնք ձեռնոց են նետելու հասարակության մեջ կարծրացած արատներին: Սա բարդագույն դերակատարություն է, բայց, համոզված եմ՝ իրագործելի: Սակայն հասարակությունն ինքը պետք է վճարի դրա դիմաց: